
Par nekustamā īpašuma "Voldemāri" Baldones pagastā, Ķekavas novadā, daļas atsavināšanu projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Satiksmes ministrijai atsavināt nekustamā īpašuma "Voldemāri" (nekustamā īpašuma kadastra Nr. 8025 002 0332) daļu – zemes vienību (zemes vienības kadastra apzīmējums 8025 002 0594) 0,03 ha platībā, zemes vienību (zemes vienības kadastra apzīmējums 8025 002 0595) 0,01 ha platībā, zemes vienību (zemes vienības kadastra apzīmējums 8025 002 0597) 0,3126 ha platībā, zemes vienību (zemes vienības kadastra apzīmējums 8025 002 0598) 0,63 ha platībā, zemes vienību (zemes vienības kadastra apzīmējums 8025 002 0599) 0,357 ha platībā, zemes vienību (zemes vienības kadastra apzīmējums 8025 002 0600) 0,279 ha platībā un zemes vienību (zemes vienības kadastra apzīmējums 8025 002 0601) 0,0225 ha platībā – Baldones pagastā, Ķekavas novadā, kas nepieciešama projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai.
· 1.1 Saskaņā ar likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 8. panta trešo daļu Zemkopības ministrijai nodot Satiksmes ministrijas valdījumā zemesgrāmatā uz valsts vārda Zemkopības ministrijas personā ierakstīto nekustamo īpašumu "Brizulīte" (nekustamā īpašuma kadastra Nr. 9078 003 0105) – zemes vienību (zemes vienības kadastra apzīmējums 9078 003 0105) 1,47 ha platībā – Sēmes pagastā, Tukuma novadā, un atļaut Satiksmes ministrijai saskaņā ar Sabiedrības vajadzībām nepieciešamā nekustamā īpašuma atsavināšanas likuma 26. panta pirmās daļas 2. punktu, Publiskas personas mantas atsavināšanas likuma 5. panta pirmo daļu un Meža likuma 44. panta ceturtās daļas 8. punktu to atsavināt, izmantojot kā daļēju kompensāciju par šā rīkojuma 1. punktā minētā nekustamā īpašuma daļas atsavināšanu.
· 2. Satiksmes ministrijai:
· 2.1. pārņemot no Zemkopības ministrijas šā rīkojuma 1.1 punktā minēto valsts nekustamo īpašumu, normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Satiksmes ministrijas personā;
· 2.2. normatīvajos aktos noteiktajā kārtībā īpašuma tiesības uz šā rīkojuma 1. punktā minētā nekustamā īpašuma daļu nostiprināt zemesgrāmatā uz valsts vārda Satiksmes ministrijas personā;
· 2.3. izdevumus, kas saistīti ar šā rīkojuma 1. punktā minētā nekustamā īpašuma daļu atsavināšanu un 1.1 punktā minētā nekustamā īpašuma  pārņemšanu un īpašuma tiesību nostiprināšanu zemesgrāmatā, segt no valsts budžeta līdzekļiem, kas paredzēti Satiksmes ministrijas budžeta  programmā 49.00.00 "Rail Baltica projekta pārvaldības funkcijas nodrošināšana";
· 3. Ja šā rīkojuma 1.1 punktā minētā daļējā kompensācija netiek veikta, Satiksmes ministrijai:
· 3.1. atlīdzību par šā rīkojuma 1. punktā minētā nekustamā īpašuma daļas atsavināšanu izmaksāt bezskaidras naudas norēķinu veidā;
· 3.2. šā rīkojuma 1.1 punktā minēto valsts nekustamo īpašumu nodot atpakaļ Zemkopības ministrijas valdījumā.

